Vestul României, una dintre cele mai industrializate regiuni ale Europei astăzi, 00:07 Autor: Adelina Mihai Activitățile industriale concentrează aproape jumătate (45%) din forța de muncă din economia din regiunea de vest a României, această zonă fiind astfel una dintre cele mai puternic industrializate la nivelul Uniunii Europene, potrivit unui raport publicat la finalul săptămânii trecute de către Eurostat, biroul de statistică al Uniunii Europene.  La nivelul tuturor regiunilor din cele 28 de state membre ale Uniunii Europene, activitățile industriale concentrează mai puțin de un sfert (24,4%) din totalul forței de muncă din economia non-financiară.